ગણપતિ દાદાને 21 મોદક ચડાવવા પાછળ પણ એક વિચાર છૂપાયેલો છે. શેફ આનંદ કહે છે, “એવું માનવામાં આવે છે કે શવિજી અને પાર્વતીજીએ ગણેશજી સાથે એકવાર ઋષિપત્ની અનસૂયાની મુલાકાત કરી. ગણેશજી ભૂખ્યા હોવાથી અનસૂયાજીએ તેમને જુદી જુદી વાનગી પીરસી. ગણેશજીએ એ બધું જ ભોજન પૂરુ કરી દીધું અને પછી પણ પેટ ન ભરાતા વધારે માટે માંગ કરી. અનસૂયાએ ધારી લીધુ કે ગણેશજીનું પેટ ત્યારે જ ભરાશે જ્યારે તેમને કોઈ મીઠાઈ ધરાવવામાં આવશે. ફાઈનલી અનસૂયાએ ગણેશજીને એક મોદક આપ્યું અને ગણેશજીએ ઓડકાર ખાધો. જ્યારે ગણેશજીએ ઓડકાર ખાધો ત્યારે શંકર ભગવાને 1 નહિં, 21 વાર ઓડકાર ખાધો. આથી ગણેશજીના ભક્તો તેમને 21 મોદક ધરે છે.” હિંદુ માન્યતા અનુસાર ગણપતિ દાદાને મોદક સૌથી વધુ પ્રિય વાનગી છે. તેમને મોદક પ્રિય તરીકે પણ ઓળખવામાં આવે છે.